Ана Ахматова
Всеки, по новому тревожен…

Превод от руски: Иван Николов, 1974

chitanka.info

Всеки, поновому тревожен,

аромат на зряла ръж кръжи.

Щом си във нозете ми положен,

ласкав мой, лежи.

Над гори, от слънчев зрак залени,

песен чучулигова виси.

Нежно от очите ти зелени

пъдя весели оси.

Отдалече вятърът довея

на звънчета паметния глас.

Не плачи, сега ще ти изпея

песенчица за раздяла аз.

1913

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.